
INTRODUCTIO. 


Priusquam  ars  auscultandi  morbis  cordis,  obscuritate  quadam  fere  arcana 
involutis,  per  stelhoscopium  lucem  admirabilem  attulit,  nemo  unquam  vena- 
rum phaenomenorum,  varios  morbos  saepissime  comitantium,  nec  raro  nos 
ad  diagnosin  rectam  traducentium,  mentionem  faciebat,  quippe  sanguinis 
venosi  motus  parum  erat  intellectus,  quam  ut  phaenomenon  quoddam  in 
venis  observatum  ad  diagnosin  formandam  cujuspiam  momenti  esse  potuisset. 
Haller,  de  vasorum  functionibus  agens,  de  venis  haec  dicit  (1):  „Non  pul- 
sant, nisi  obstructo  alicubi  canale,  si  fides  historiae,  aut  in  morientibus 
repulso  ex  aure  cordis  dextra  in  cavas  venas  sanguine,  aut  de  cerebro 
relapso,“  unde  huic  medico  insigni  motum  sanguinis  venosi  ejusque  prin- 
cipia fere  obscura  fuisse,  neque  eum  pulsationem  venarum  interdum  intra 
vitam  intrantem  cognovisse  apparet.  Quum  autem  Laennec  vitiorum  cordis 
signa  auribus  percipienda  nobis  docuit,  quum  centrum  circulationis  morbis 
affectum  melius  exploratum  est,  tum  quoque  physiologia  circulationis  nor- 
malis emolumentum  hausit  summum  ex  novo  fonte  uberrimo,  quo  factum 
est,  ut  basi  physiologiae  firmiore  reddita,  etiam  illa  pars  diagnostices  physi- 
calis magis  respiceretur  et  a multis  nostrae  aetatis  medicis  exploraretur. 
Eorum  ex  numero,  qui  de  venis  earumque  signis  auscultatoriis  meritum 
quoddam  sibi  comparaverunt,  Mogk,  Kreysig,  imprimis  vero  Hammernjk 
nominandus  est,  et  quamquam  Skoda  jam  prius  multa  de  eadem  materia 
disseruit,  ille  tamen  princeps  fuit,  qui  omnia  in  hac  re  investigata  collegit, 
composuit,  judicio  suo  et  ratione  pertractavit,  nec  minus  explorationes  in 
aegrotis  et  experimenta  in  animalibus  factitavit,  quibus  circulationis  phy- 
siologiae adminiculum  quoddam  certum,  pathologiae  autem  varia  criteria 


(1)  Primae  lineae  physiologiae.  Pag.  19. 


paravit  diagnostica.  Attamen  ille  vir  illustris  singulis  rebus  majorem  tribuit 
auctoritatem,  quam  re  vera  habent,  quapropter  non  paucae  ejus  sententiae 
magis  a priori  acceptae,  quam  observatione  et  experimento  niti  videntur, 
quae  judices  sunt  omnium  differentiarum  certissimi.  Itaque  multa  phaeno- 
mena dubia  restant,  partim  propter  mechanismum  circulationis  sanguinis 
venosi  complicatum,  partim  propter  viam  experimenti  in  hac  regione  diffi- 
cillimam, partim  denique  propter  observationes  paucas,  quae  in  venarum 
systemate  factae  sunt.  Quantum  in  venis  cutaneis  observatum,  majore  ex 
parte  chirurgiae  est,  dum  ea  phaenomena,  quae  in  venis  jugularibus  ani- 
madvertuntur, internos  morbos  indicant  gravissimos,  quare  cognitio  eorum 
haud  negligenda  sit.  In  hac  igitur  dissertatione  de  phaenomenis  ausculta- 
toriis  quaedam  scribere  mihi  proposui,  praesertim  quum  praeterito  semestri 
aestivo  duce  Exper.  Traube  exemplum  pulsationis  venae  cavae  inferioris 
exquisitum  observaverim.  Omnia  autem,  quae  de  ea  re  cognita  habemus, 
in  regionem  venarum  jugularium  et  minori  gradu  venae  subclaviae  cadunt, 
quamobrem  disserens  semper  ad  venam  jugularem  internam  respiciam. 


» 


In  nulla  vasorum  systematis  parte  tot  tantasque  circulationis  normalis  in- 
constantias reperimus,  quam  in  venoso  et  imprimis  in  venarum  cavarum 
systemate,  cui  quidem  longe  aliae  vires  ad  sanguinem  movendum  existunt, 
quam  in  reliquis  venis,  modo  adjuvantes,  modo  impedientes.  Dum  enim 
sanguinis  arteriosi  motui  et  ex  cordis  actionibus  et  ex  parietum  vasorum 
arteriosorum  contractilitate  causae  subsunt  plane  destinatae,  sanguinis  venosi 
circulationi  multae  res  auxilio  venire  debent,  quas  illis  mutatis  perturbatio- 
nes mirificas  gignere  necesse  est.  Praecipue  in  venarum  cavarum  stystemate 
respiratio  aut  adjuvans,  aut  ratardans  motum  sanguinis  constituit,  et  quam- 
quam in  normali  statu  vis  ejus  non  tanta  est,  ut  perturbationem  quandam 
in  vicinis  venis  spectabilem  producere  possit,  tamen  pressum  sanguinis  ita 
augere  potest,  ut  phaenomena  quaedam  in  venis  jugularibus  conspicere 
possimus.  In  sano  homine  vena  jugularis  interna  nullo  modo  prae  super- 
ficie cutis  prominet,  nec  sanguinis  columna  aut  quieta  respiratione,  aut 
cordis  ictibus,  quod  normam  attinet,  alteratur,  sed  sanguis  continuo  sine 
reactione  in  vasorum  parietes  in  venas  anonymas  fluit.  Quare  nunquam  in- 
tumescentia ejus  existere  potest,  nisi  sanguinis  inferne  siti  motus  retardetur, 
quo  facto  etiam  in  vena  jugulari  interna  omnes  circulationis  sanguinis  ve- 
narum thoracis  maxime  cernuntur  perturbationes,  quae  stagnatione  majore 
stipantur.  Causas,  quae  stagnationem  vehementem  efflciunt,  nunc  omit- 
tam, postea  de  iis  aliquid  commemoraturus;  hic  vim  tantum  respirationis  in 
statu  normali  breviter  exponam. 

Primum  respiratio  magni  momenti  est  in  motum  sanguinis  propter 
dilatationem  et  coarctationem  thoracis. 

Ex  legibus  quidem  physicalibus  satis  elucet,  dilatatione  thoracis  et 
pulmonis  ipsius  vacuum  quoddam  existere  spatium,  quod  externe  aer,  in- 
terne humores  vicini  replere  student.  Quo  major  igitur  inspiratio  est,  eo 
majus  spatium  oriri  necesse  est,  eoque  magis  sanguini  ex  peripheria  con- 
fluenti thoracem  intrare  licet,  atque  eo  magis  denique  venae  cavae  replen- 

tur.  Itaque  etiam  venae  jugulares  celerius  sanguine  evacuantur,  quamobrem 
interdum  venas  in  exspiratione  modice  tumidas  subito  detumescentes  vide- 
mus. de  re  Hammernjk  ita  disserit:  Unter  den  Erscheinungen  der  Ve- 

nen  des  Halses  die  mit  den  Respirationsbewegungen  zusammenhangen,  be- 
merkt  man,  dass,  wenn  die  Inspiration  rasch  und  heftig  vor  sich  geht  und 
gleichzeitig  tief  und  vollslandig  ist,  der  Inhalt  dieser  Venen  rascher  entleert 
wird,  ais  ihre  Wande  sich  zu  retrahiren  im  Stande  sind.  Hierdurch  ge- 
schieht  es,  dass  sich  die  atmospharische  Luft  dieses  Raumes  zu  bemach- 
tigen  sucht,  wobei  ein  eigenthiimliches  Schlottern  der  noch  ausgedehnt 
gebliebenen  Wande  und  ihrer  Redeckungen  entsteht,  und  wenn  es  moglich 
ware,  so  wiirde  die  vordere  Wand  der  Vene  sammt  ihrer  Bedeckung  dem 
nach  dem  Herzen  fliehenden  Rlute  folgen,  und  so  eine  Intussusception  der 
Vene  bewirken  (1).  Quanivis  autem  hoc  phaenomenon  nunquam  viderim, 
tamen  intelligere  non  possum,  quo  modo  hic  motus  mirifice  acceleratus  ef- 
ficiatur, nam  si  res  ita  se  haberet,  aut  vena  cava  superior  sanguine  fere 
denudata,  qui  status  nunquam  reperiri  potest,  aut  dilatatio  thoracis  ad  pro- 
creandum spatium,  quod  sanguini  influenti  responderet,  permagna  esse  de- 
beret. Affectiones  enim  leviores  dyspnoeam  cum  tanta  thoracis  expansione 
conjunctam  provocare  nequeunt  ac  praeterea  constat,  pulmones  contractili- 
tate  insigni  praeditos  parietibus  thoracis  convenienter  expandi.  In  exspira- 
tione spatium  thoracis  repletum  contractione  pulmonum  diminuitur,  quo 
necessario  omnia,  quibus  cavum  pectoris  repletum  est,  quare  etiam  venae 
cavae  premuntur,  unde  iterum  evenit,  ut  sanguis  earum,  pressum  pulmonis 
fugiens  viam  quoque  centrifugalem  petat.  Normali  statu  pulmones  non  pari- 
etibus thoracis  pressi  se  in  se  ipsos  contrahunt,  quare  ille  etiam  venarum 
cavarum  sanguinem  non  ita  premere  potest,  ut  ex  eo  dilatationem  venarum 
et  pressum  sanguinis  notabilem  derivare  possimus,  praesertim  quum  pulmo- 
nes usque  ad  finem  exspirationis  ultimum  vim  contractionis  observent.  At- 
tamen pressus  in  sanguinem,  etiamsi  exiguus,  existit,  quo  sanguis  superne 
reprimitur  in  omni  exspiratione,  quo  modo  venae  jugulares  interdum  ma- 
gis impleri  deberent,  nisi  valvulae  ad  peripheriam  thoracis  existerent,  quae 
(1)  Physiolog.  pathol.  Untersuchungen  uber  die  Erschein.  in  Arter  u.  Venen. 
Pag.  254. 

id  prohibent.  Skoda  ait,  pressionem  thoracis  parietum  in  exspiratione  tum 
oriri,  quando  vis  contractionis  pulmonum  non  sufficiat,  quo  sanguinem  et 
in  venis  cavis  et  in  jugularibus  et  in  venis  cruralibus  etc.  removeri,  atque 
pulmonibus  fortius  et  continuo  prementibus,  venas  cavas  fere  toto  sanguine 
carere  necesse  esse,  nisi  in  venis  jugularibus,  cruralibus,  ceteris  valvulae 
existerent  refluxum  prohibentes. 

Hammernjk  magnam  vim  tribuit  valvulis  venarum  jugularium,  nam 
sanguinem  putat  in  exspirationibus  vehementibus  rejectum  illis  sic  niti,  ut 
ei  via  tantum  cenlripetalis  restet  ideoque  in  cor  violenter  propellatur.  In 
respirationibus  enim  vehementibus  pressio  parietum  thoracis  sola  agit,  ita 
ut  cor  ipsum  non  minus  quam  venae  cavae  premantur,  quare  propulsatio 
sanguinis  violenta  fieri  vix  potest.  Skoda  adversus  illam  sententiam  affert: 
„Es  isl  kaum  nothig  zu  erinnern,  dass  weder  durch  das  ruhige  noch  durch 
das  gewallsame  Exspiriren  das  Blut  aus  der  Hohlvene  in  den  Vorhof  oder 
in  die  Herzkammer  getrieben  wird.  Beim  ruhigen  Exspiriren  wirkt  die 
Zugkraft  der  Lunge  und  beim  gewaltsamen  Exspiriren  der  Druck  der  Brust- 
wand  auf  das  Herz  genau  so  stark  ais  auf  die  Vene  (1),  et  si  huic  fides, 
effluvio  sanguinis  ex  venis  cavis  in  cor  nullius  emolumenti  est,  quin  etiam 
impedimentum,  vel  potius  praesidium  quoddam  adversus  accumulationem 
sanguinis  in  thorace  permagnam.  Utrum  autem  exspiratio,  valvulis  bene 

conclusis,  cordis  actionibus  incitamentum  quoddam  afferat,  experimentis  de- 
monstrandum est,  quae  quoque  nobis  fortasse  argumentum  reddere  possint, 
cur  in  morbis  febrilibus  pulsus  interdum  tam  irregularis  existat. 

Omnem  venarum  cavarum  sanguinem  constat  undulationibus  jactari 
et  aspiratione  thoracis,  plus  in  exspirationibus  vehementibus,  minus  in  quie- 
tis, et  contractione  cordis,  id  quod  rarius,  quanquam  has  undulationes  pro- 
pter valvulas  jugulares  sufficientes  in  statu  normali  nunquam  cernimus  in 
venis  colli.  Ouum  in  omni  contractione  cordis  pars  sanguinis  exigua,  val- 
vula tricuspidali  in  atrium  subito  propulsa,  rejiciatur,  facile  intelligitur,  san- 
guini venarum  cavarum  motum  quoque  inferri  systolicum  eumque  tanto 
majorem,  quo  major  pars  sanguinis  a valvula  rejecta  sit,  et  quo  major  vis 


(1)  Abhandl.  iiber  AiiscuU.  und  Percuss.  pag.  225.  Nof. 

rejicientis  ventriculi-  Atrium  dextrum,  normalem  vim  commovendi  propter 
contracfililatem  exiguam  fere  non  habens,  hypertrophia  quadam  tam  ro- 
bustum fieri  potest,  ut  contractiones  efficiantur,  quae  in  omni  contractura 
partem  sanguinis  in  venas  cavas  propellant.  Quodsi  venae  cavae  sanguine 
plane  repletae  non  sunt,  undulationes  a corde  provectae  venas  jugulares 
non  assequuntur  nisi  fortissimae,  et  tum  demum  in  iis  cerni  possunt,  si,  ut 
ita  dicam,  columnae  sanguinis,  et  venae  cavae  et  venae  jugularis  in  se 
ipsis  nitantur.  Etenim  si  res  ita  est,  satis  elucet,  quomodo  intumescentiae 
et  undulationes  venae  jugularis  existere  possint,  etiamsi  valvulae  et  cordis 
et  venarum  sufficientes  sint. 

In  statibus  morbosis  omnino  recessus  sanguinis  venosi  in  venis  ju- 
gularibus  quoque  manifestus  his  oritur  causis:  a)  pressione  parietum  thora- 
cis et  abdominis  in  exspirationibus  violentis,  b)  contractione  atrii  dextri, 
c)  contractione  ventriculi  dextri,  valvula  tricuspidali  insufficiente. 

Pressio  parietum  thoracis  et  abdominis  tum  intrat,  si  pulmonum  con- 
tractilitas  aut  non  sufficit,  aut  non  idonea  celeritate  ad  expellendum  aerem 
agit.  Sic  habemus  in  tussis  paroxysmis,  ob  eorum  exspirationes  prolongatas, 
vehementem  pressionem  in  venas  cavas,  quare  sanguis  in  valvulas  reprimi- 
tur jugulares,  quae  nunc  sanguinem  ex  peripheria  venientem  retinent,  vasa  eo 
intumescentia  atque  ante  superficiem  culis  prominentia  reddunt,  quae  iterum 
mox  planantur,  quando  inspiratione  sequente  accumulatio  sanguinis  tollitur. 
Sin  pressio  thoracis,  ut  in  emphysemate  pulmonum,  continua  est,  etiam  in 
omni  exspiratione,  qua  pressio  in  sanguinem  adhuc  augetur,  recessum  in 
venis  jugularibus  spectamus,  ita  ut  intumescentiae  rhythmum  exspirationis 
ostendant. 

Saepissime  impedimenta  in  circulatione  pulmonum  cum  hypertrophia 
modo  majore,  modo  minore  ventriculi  et  atrii  dextri  juncta  sunt,  quare  vi 
contractionis  atrii  hypertrophici  sanguini  venarum  cavarum  fortiores  im- 
pertit motus,  qui  oscillationibus,  sive  undulationibus  similes  in  sanguinem 
venae  jugularis  exspiratione  accumulatum  transeunt.  Itaque  supra  clavi- 
culam in  inferiore  partis  colli  undulationes  cernuntur,  quae  rhythmum  prae- 
bent neque  respirationis,  neque  cordis  actionum,  sed  potius  utriusque,  ita 
ut  quasi  in  unda  respiratoria  magna  multae  sint  undulae  cordis  rhythmum 

obtinentes.  Adhuc  ' meminerim,  me  tales  undulationes  in  acutis  morbis 
febrilibus  observasse,  sine  ullo  vitio  cordis,  aut  perturbatione  pulmonum 
functionis,  quod  phaenomenon  non  aliter  explanare  possum,  quam  causam 
in  prolongatas  exspirationes  atque  in  pressionem  sanguinis  majorem  eas 
sequentem  transferens.  Hae  quidem  undulationes  digito  imposito  non  sen- 
tiuntur, quoniam  venarum  parietes  tam  tenues  sunt,  ut  sanguini  undulanti 
aliam  viam  petere  permittant.  Hammernjk  de  ortu  undulationum  sic  judicat: 
„Die  Undulationen  entstehen  durch  Ausgleichung  des  Druckes,  der  Blut- 
saule,  wie  dies  in  einer  Fliissigkeitssaule  in  communicirenden  Rohren  immer 
geschehen  muss,  wenn  derselbe  an  irgend  einer  Stelle  ein  auderer  ge- 
vvorden  ist;  es  ist  also  dies  eine  Wellenbewegung,  welche  von  der  Stromung 
einer  Fliissigkeitssaule  verschieden  ist(l).“  sanguinis  pressus  vario 

modo  a norma  abalienari  possit,  falsum  mihi  videtur,  ex  his  undulationibus 
solis  insufficientiam  valvulae  tricuspidalis  conjicere  ibi  etiam,  ubi  alia  signa 
suppetunt,  easque  pulsationem  designare,  partim  quod  in  processibus  inve- 
niuntur cum  nullo  cordis  vitio  junctis,  partim  quod,  etsi  manifestum  cordis 
vitium  adest,  interdum  plane  desunt,  donec  valvulae  jugulares  ad  periphe- 
riam  thoracis  bene  concludant.  Quam  primum  vero  eae  valvulae  insuffi- 
cientes sunt,  paries  intergerinus  inter  venas  cavas  et  jugulares  sublatus 
est,  sanguis  in  omni  exspiratione  vehementi  in  venas  colli  influit,  quae  nunc 
celeriter  dilatuntur  intumescentiamque  ostendunt.  Hammernjk,  qui  princeps 
hanc  morbi  formam  dete.xit,  eam  secundum  situm  anatomicum  in  vena 
jugulari  interna  dextra  longe  saepius,  quam  in  sinistra  oriri  contendit,  de 
tumore  inde  exorto  accuratissime  agens.  In  exemplo,  quod  postea  afferam, 
in  latere  sinistro  invenitur.  Locus,  ubi  tumor  apparet,  triangulum  est  inter 
utrumque  caput  musculi  sternocleidomastoidei,  cujus  superficiem  convexam 
reddit,  saepe  magnitudinem  ovi  gallinacei  assequens,  in  exspiratione  crescens, 
in  inspiratione  fere  evanescens.  Diagnosis  istius  tumoris  ab  intumescentia 
simplici  difficultatem  non  habet.  In  hac  quidem  omnes  colli  venae  aeque 
plenae  evadunt,  quod  iis  impedimentum  commune  est,  in  illo  autem  sae- 


(l)  Physiolog.  palhol.  Untersucliungen  uber  die  Erschein.  in  Arter,  u.  Venen. 
Pag.  254. 

pissime  una,  rarissime  duae  sunt  venae,  quae  intiimescentiam  offerunt  in- 
signiter in  oculos  incurrentem,  rhythmo  respirationis  plane  accommodatam. 
Quanquam  cordis  contractione  ille  rhythmus  fere  nullo  modo  moderatur, 
tamen  iste  tumor  cum  aliis  rebus,  quae  tensionem  sanguinis  majorem  evo- 
cant, conjunctus  undulationes  ab  omni  systole  cordis  accipit.  Id  autem  non 
pulsatio  nominatur,  nec  insufficientiam  valvulae  tricuspidalis  indicat,  quae 

cum  insufficientia  valvulae  jugularis  sola  pulsationem  veram  et  arteriis  si- 
milem producere  potest. 

Quaeritur  jam,  quo  mechanismo  venarum  valvulae  insufficientes  fiant, 
utrum  non  aliter,  quam  dilatatione  mechanica  propter  majorem  sanguinis 
vim  in  parietes,  an  fortasse  processu  exsudativo,  aut  atheromatoso,  ut  in 
arteriis  fieri  solet.  Observationes  de  hac  re  nondum  factae  sunt,  ut 

quaestioni  liceat  respondere.  Haud  dubie  autem  saepissime  haec  insuffi- 
cientia vitia  sequitur  cordis,  quibus  lumen  mechanice  dilatatur, 

quae  res  etiam  eo  demonstratur,  quod  valvula  venae  jugularis  interna 
dextra,  quae  sanguinis  vim  maxime  sustinere  debet,  princeps  afficitur. 

Valvulae  venae  subclaviae  affectio  rarissime  invenitur.  Skoda  exemplum 
narrat:  Die  Vene  war  sehr  ausgedehnl  und  pulsirte  fast  gleichzeitig  mit 

der  Diastole  der  Kammer  so  heftig,  dass  man  ihre  Pulsation  mit  den 
Fingern  sehr  stark  und  fast  so,  wie  in  einer  Arterie  empfand.  Non  mirum 
est,  illam  pulsationem  diastolae  propinquiorem  nominari,  si  nobis  in  mentem 
veniat,  contractionem  atrii  brevi  ante  systolen  ventriculi  incidere.  Hoc  exem- 
plum cum  insufficientia  valvulae  tricuspidalis  complicatum  erat,  nam  pul- 
satio tam  violenta  eo  tantum  perfici  potest. 

Antequam  de  pulsatione  venosa  dicam,  de  causa  insufficientiae  val- 
vulae tricuspidalis  nonnulla  expromam,  id  tantum  momentum  afferens,  de 
quo  Ilammernjk  ita  judicat:  „Diese  Insufficienzien  (ex  dilatatione  ventriculi 
mechanice  exortae)  kommen  nicht  vor,  weil  namlich  diese  Klappen  constant 
der  Weite  ihrer  Ostien  proportional  umfanglich  sind,  und  es  bei  jeder  Er- 
weiterung  ihrer  Ostien  werden,  so  dass  auch  die  grdsstmoglichste  Erweite- 
rung  eines  Ostiums,  wie  z.  B.  solche  am  Ostium  venosum  dextrum  und  an 
der  Arteria  pulmonalis  nicht  selten  vorkommen,  jederzeit  von  einer  sufficien- 
ten  Klappe  geschlossen  wird,  ais  das  Gewebe  der  Klappe  normal,  d.  h.  ent- 

falibar,  dehnbar  bleibt.  Quam  sententiam  ex  observationibus  haud  profe- 
ctam, sed  a priori  latam  jure  refutare  possum,  quum  in  exemplo  postea 
describendo  insufficientiam  viderim  salis  eminentem,  quae  minime  ex  de- 
structione organica,  sed  ex  dilatatione  potius  mechanica  prodiit.  Valvulae 
enim  plane  extensibiles,  neque  ullo  modo  inter  se  concretae  erant,  et  si 
medium  erat  expansum,  spatium  tamen  inter  se  habebant  non  exiguum. 
Itaque  eam  formam  insufficientiae  in  summo  dilatationis  gradu  plerumque 
oriri  arbitror,  etiamsi  destructio  organica  fortasse  saepius  incidat. 

Haud  dubium  esse  potest,  quin,  insufficientia  orta,  contractione  ven- 
triculi dextri  magna  pars  sanguinis  in  atrium  rejiciatur,  quae  rursus,  vi  con- 
tractionis respondente,  sanguinem  atrio  dextro  influentem  ferire  eumque 
subito  et  vehementer  removere  debet.  Pressio  sanguinis  in  vasis  venosis 
nunc  longe  alia  est;  dilatatio  eorum  magis  magisque  progreditur,  parietes 
paullatim  cum  procedente  pressione  intumescunt,  solidiores  et  crassiores  et, 
ut  uno  verbo  dicam,  arteriis  similes  fiunt.  Jam  etiam  valvulae  recessum 
sanguinis  prohibentes  una  post  alteram  superantur  et  mox,  lumine  vasorum 
mirifice  dilatato,  non  sufficiunt,  qua  de  causa  impedimentum  non  est,  quin 
sanguis  ex  corde  rejectus  omni  systole  in  venas  colli  tam  vehementer  re- 
primatur, ut  digito  opposito  quasi  appulsus  sentiatur.  Omni  etiam  systole 
cordis  elevationes  in  venis  jugularibus,  et  optime  in  vena  jugulari  externa, 
si  valvula  non  jam  sufficiat,  animadvertere  possumus,  quae  respiratione  non 
mullum  moderantur  atque  rhythmum  cordis  systoles  strenue  reddunt.  Ab 
initio  hic  processus  aliis  similis  est,  quibus  pulsatio  quaedam  systolica  pro- 
ducitur, ut  in  stenosi  aut  insufficientia  valvulae  mitralis,  ubi  regurgitatio 
quidem  vera  in  atrium  dextrum  abest,  sed  hoc  propter  hypertrophiam  tan- 
tam potentiam  assequitur,  ut  sanguinis  columnae  venosi  in  omni  contractione 
motus  tribuatur  retroversus.  Quae  res  quum  ita  se  habeat,  venae  quidem 
etiam  dilatantur,  sed  parietes  propter  minorem  pressum  sanguinis  firmitatem 
non  talem  consequuntur,  qualem  in  insufficientia  valvulae  tricuspidalis,  nec 
pari  modo  motus  sanguinis  in  vena  jugulari  digito  imprimenti  sentitur.  In 
hoc  statu  momenti  cujiispiam  est,  num  valvula  illius  non  sufficiat,  quod  ex 
experimento  dijudicari  potest.  Si  vena  jugularis  externa  in  medio  collo 
comprimitur,  ea  pars,  quae  ad  centrum  spectat,  cum  contractione  ventriculi 

repleri  non  potest,  sed  vacua  esse  debet  propter  bene  claudentem  valvulam, 
dum  altera  pars  ad  peripheriam  ex  regula  brevi  tempore  sanguine  intu- 
mescit; ubi  autem  valvula  non  sufficiat,  eadem  ratione  pars  tam  centralis 
repleri  debet  quam  peripherica,  quae  repletio  rhythmum  praecipue  respira- 
tionis, aut  cordis  sequatur  necesse  est.  Raro  autem  dilatatio  luminis  venae 
jugularis,  si  insufficientia  valvulae  tricuspidalis  deest,  tam  magna  est,  ut 
insufficientia  efficiatur  valvularum  ad  peripheriam  thoracis,  sed  plerumque 
etiam,  si  summus  pressionis  gradus  parietibus  per  sanguinem  ex  corde  ipso 
rejectum  affertur.  Quaestio  nunc  est,  num  pulsatio  venarum  colli  sit  insuffi- 
cientiae valvulae  tricuspidalis  symptoma? 

Huic  quaestioni  respondeam  et  affirmans  et  negans.  Symptoma  satis 
certum  esse  videtur,  si  pulsatio  talis  est,  ut  palpatione  sentiatur,  ut  digiti 
venae  impositi  verum  accipiant  appulsum,  atque  si  ea  non  solum  in  vena 
jugulari  interna,  in  qua  varia  in  aliis  statibus  reperiuntur  phaenomena  similia, 
sed  praesertim  in  vena  jugulari  externa  antica  et  laterali,  quae  in  statibus 
morbosis  vere  pulsantes  nunquam  inveniuntur.  Attamen  insufficientia  val- 
vulae tricuspidalis  hoc  symptoma  non  semper  profert,  saepius  enim  post 
mortem  insufficientiae  reperiuntur,  quae  pulsatione  intra  vitam  nullo  loco 
stipatae  erant.  Itaque  pulsationem  censuerim,  si  in  vena  jugulari  externa 
adsit,  certum  quoddam  esse  symptoma,  sed  negaverim,  ex  ea  deficiente 
rursus  conclusionem  de  statu  cordis  esse  faciendam.  Pulsatio  in  vena  cava 
inferiore,  hucusque  nusquam  observata,  plane  iisdem  legibus  nascitur.  Vis 
regurgitationis  tanta  est,  ut  tota  vena  usque  ad  hepar  in  saccum  haud  exi- 
guum immutetur,  quo  hepar  ipsum  sicut  aneurysmate  aortae  abdominalis 
omni  cum  contractione  cordis  tollitur.  Diagnosis  in  tali  casu  difficillima 
esset,  nisi  simul  cum  illo  phaenomeno  alia  exstarent  signa  in  aliis  venarum 
systematis  partibus,  quae  discrimina  certa  offerunt.  Pulsationem  autem  talem, 
ut  in  casu  nunc  describendo  observabam,  inspiratione  vehementiorem  fieri 
non  animadverti,  nam  secundum  sententias  Hammernjkii  in  inspiratione  san^- 
guinis  pressio,  itaque  etiam  pulsatio  magis  exigua  esse  debet,  quam  in  ex- 
spiratione, ubi  praeterea  pressus  hepatis  volumine  aucti  accedit.  Nullo  autem 
alio  loco  pressio  sanguinis  venosi  aucta  majorem  certioreinque  habet  effe- 
ctum quam  in  hepate,  cui  omnium  organorum  primo  corruptio  in  formanda 

materia  existil,  unde  mullarum  mutationum  et  perturbationum  origo.  Sicut 
enim  in  lotius  corporis  venis  stagnatio  sanguinis  dilatationem  vasorum,  etiam 
capillarium,  quam  nominamus  cyanosin,  atque  defibrinationem  quandam  san- 
guinis ipsius  producit,  porro  inlurnesccntiam  omnium  organorum  gravium, 
quin  etiam  rupturas  majorum  vasorum  efficit:  hic  quoque  in  hepate  stagnatio 
primum  intumescentiam,  deinde  pinguedinem,  denique  atrophiam  adducit, 
quibus  omnibus  secretio  bilis  plane  impeditur.  Exemplum  nunc  describam, 
in  quo  pulsatio  quum  venarum  majorum  fere  omnium,  tum  maxime  venae 
cavae  inferioris  reperta  est  exquisita,  simul  cum  formatione  coaguli  in  ostio 
venoso  sinistro,  quod,  quasi  valvulae  cujusdam  formam  recipiens,  stenosin 
ostii  eximie  augebat. 

HISTORIA  MORBI. 

Fr.  Sch.,  equorum  moderator,  septem  et  viginti  annos  natus,  stru- 
ctura modica  usque  ad  vicesimum  aetatis  annum  optima  gaudebat  valetu- 
dine. Ilia  aetate  magnis  laboribus  auram  sibi  interdum  deesse,  seque  non- 
nunquam  dulciculo  fere  sapore  sputa  sanguine  mixta  edere  animadvertit.  , 
Qui  status,  hiberno  plerumque  tempore  in  deterius  mutatus,  aestate  remitte- 
bat atque  in  otio  aeger  summalim  secunda  valetudine  gaudebat.  Quamquam 
autem  semper  illo  ex  tempore  angorem  quendam  supra  pectus,  rebus  variis 
modo  diminutum,  modo  auctum  sentiebat,  malum  tamen  non  tantum  fuisse 
contendit,  ut  lecto  se  continere  deberet,  sed  adhuc  solita  agere  posset  ne- 
gotia. Hieme  autem  anni  praeteriti  aeger,  bis  quatuor  hebdomades  lecto 
affixus,  crassa  tantum  lentaque  sputa  ejecit,  angorem  in  pectore  valde 
auctum  sensit,  quo  etiam  insolita  omnium  extremitatum  infirmitas  advenit  et 
languor,  sicut  etiam  dolores  vehementes  et  deinde  palpitationes  cordis  ac- 
cesserunt. Minima  virium  contentio  calore  eum  et  vertigine  afflixit  capitis. 
Aeger  ante  quatuordecim  dies  plane  flavum  faciei  colorem  se  habuisse  dicit. 

Status  praesens. 

Elevatus  supine  cubitus,  labiorum  rubor  dilutus,  sublividus,  rubedo 
malarum  minima,  color  cutis  flavidus  satis  excultus,  oedema  pedum  et 
crurum;  pulsus  nonaginta,  parvi,  respirationes  viginti  sex.  Thorax  probe 

convexus,  abdomen  vaslius,  tumidum;  ictus  cordis  infra  quartam  usque  ad 
sextam  costam,  conquassatio  satis  vehemens,  elevatio  parva,  a sterno  ante 
lineam  mammillarem  prominens.  Infra  mammam  systolicus  fremitus  (fre- 
missement).  Sonus  percussionis  cordis  est  obtusus,  a quarta  costa  inci- 
piens usque  ad  lineam  mammillarem,  in  quinto  spatio  intercostali  ante 
eandem  lineam  prominens.  In  parte  thoracis  sinistra  sonus  percus- 
sionis est  clarus,  sed  inanior;  infra  mammam  magnus  strepitus  systolicus 
atque  defectus  soni  secundi.  Cum  diastole  incidit  strepitus  et  debilis  et 
brevis  et  obtusus.  Ad  processum  xiphoideum  audimus  strepitum  systolicum 
et  sonum  diastolicum  duplicem.  Altitudine  secundi  spatii  intercostalis  si- 
nistri strepitus  systolicus  est  exiguus  et  obtusus  diastolicus  sonus  duplex. 
Idem  supra  aortam;  incrementum  soni  secundi  arteriae  pulmonalis  nullum. 
In  vena  jugulari  interna  sinistra  strepitum  percipimus  systolicum  et  magnum 
et  longum  et  raucum;  in  carotide  dextra  obtusum  systolicum  atque  obtusum 
diastolicum  sonum  duplicem.  Pulsatio  systolica  venae  jugularis  externae 
clara  cum  regurgitatione  ex  corde.  Maximam  vero  pulsationem  systolicam 
et  elevationem  animadvertimus,  conjunctam  cum  stridore  strepituque  systo- 
lico  in  regione  capitis  externi  musculi  sternocleidomastoidei  sinistri  prope 
claviculam.  — Sonus  percussionis  hepatis  est  oblusus,  ante  pectus  dextrum 
a costa  sexta,  in  dextro  latere  a septima  costa.  Hepar,  quod  ad  palpatio- 
nem attinet,  deorsum  porrigitur  in  linea  mammillari  dextra  usque  in  regio- 
nem ultra  umbilicum,  in  linea  alba  usque  ad  umbilicum,  sinistram  in  partem 
usque  ad  lineam  mammillarem.  Superficies  est  levis,  valde  convexa,  durities 
magna.  Dolores  sunt  in  regione  totius  hepatis.  Quaque  systole  hepar  per 
^ totam  extensionem,  dextro  latere  abdominis  excepto,  valde  altolilur.  Ascites 
modicus.  Anorexia,  saepenumero  nausea  post  coenam,  nonnunquam  vomi- 
tus; lingua  humida,  non  multum  contecta;  urina  rubella  flava,  liquida,  parca, 
sitis  magna. 

Diagnosis:  insufficientia  valvulae  mitralis  cum  conseculiva  dilatatione 
et  hypertrophia  ventriculi  dextri,  simul  cum  pinguedine  hepatis,  quia  volu- 
men tam  magnum  hyperaemiae  simplicis  esse  non  potuit. 

Post  quatuor  vel  quinque  hebdomades  exploratio  iterum  facta  est,  et 
ad  priorem  diagnosin  accessit  stenosis  ostii  venosi  sinistri  et  insufficientia 

valvulae  tricuspidalis:  ista  quidem  propter  brevem  singularem  strepitum 
praesystolicum,  haec  propter  jugularis  externae  pulsationem.  Quae  magni 
momenti  ad  diagnosin  duabus  rebus  erat  insignita:  a)  tempore,  quo  prodiit, 
(sub  finem  morbi  prodiit,  quum  dilatatio  cum  hypertrophia  ventriculi  dextri 
ad  summum  gradum  pervenisset);  b)  eo,  quod,  vena  jugulari  externa  in 
collo  medio  digitis  fortius  compressa,  inter  locum  compressum  et  clavicu- 
lam pulsatio  minime  evanuit,  imo  ibi  tangi  potuit.  Simul  ista  elevatio  sy- 
stolica  regionis  hepatis  jam  antea  observata  valde  adaucta  erat.  Praeterea 
in  regione  capitis  externi  musculi  sternocleidomastoidei  sinistri  vidimus  tu- 
morem, cum  quaque  ventriculi  contractione  redeuntem,  qui  forma  longula, 
magnitudine  nucis  avellanae,  satis  restitit  clarumque  praebuit  stridorem. 
Hujus  tumoris  indoles  aneurysmati  erat  simillima. 

Exploratione  tertia,  paucis  diebus  ante  mortem  facta,  status  aegroti 
talis  apparuit,  qui  acutam  doceret  phrenitideni.  Aeger,  decumbens  plerum- 
que oculis  conclusis,  nonnunquam  apertis  exclamat,  delirio  leviore  corre- 
ptus. Facies  colorem  praebet  cyanoticum,  qui  venaesectione  facta  disparuit. 
Notabile  videtur,  aegrotum  usque  ad  hoc  tempus  nunquam  ostendisse 
colorem  cyanoticum.  Signa,  quae  nobis  percussio  et  auscultatio  suggerit,  ab 
illis  primae  explorationis  non  discrepant.  Pulsatio  venae  jugularis  externae 
et  systolica  elevatio  lobi  hepatis  sinistri  et  majoris  partis  vicini  dextri  ad- 
huc perspicua  affuit.  Strepitus  in  regione  epigastrica  fortasse  ex  corde 
erat  propagatus.  Aegrotus  cum  summo  angore  summaque  inquiete  ex- 
spiravit. 

SECTIO. 

Oedema  magnum  extremitatum  inferiorum,  cerebri  meninges  sunt 
paullulum  oedematosae,  non  multum  sanguine  abundantes.  Serum  copiosum 
in  cavo  arachnoidali;  substantia  cerebri  mollis,  ubique  valde  splendida,  hu- 
rnida,  modice  sanguine  abundans.  Causa  igitur  magnorum  deliriorum  qua- 
tuor  diebus  ante  mortem  fortissimus  tantum  arteriosi  sanguinis  pressus  in 
venis  cerebri  accusari  potest,  quamvis  illo  materia  non  immutaretur.  In  fundo 
ventriculi  quarti  videmus  fibro  i dum  tuberosum,  quinque  circiter  lineas 
longum  atque  tres  lineas  crassum,  ex  plexu  chorioideo  ortum;  similia  parva 

corpora  vicina  composita  sunt  parlim  ex  pura  substantia  fibroidali,  magni- 
tudine grani  sinapis,  parlim  ex  tela  fibrosa  eum  copia  magna  granorum 
arenae  conjuncta;  denique  adhuc  animadvertimus  nonnulla  majora  loca 
plexus  chorioidei  alba,  granosa,  ex  granis  solis  composita,  quibus  plexus 
chorioideus  omnino  abundat.  Fibroidi  igitur  formatio  cum  copiosa  arenae 
formatione  nexum  causalem  habuisse  videtur.  Arenae  autem  formatio, 
materiis  cerebri  retroforinalis  exorta,  materiae  commutationem  significat 
auctam  et  anomalam  medullae  oblongatae.  Quae  res  iterum  auxilio  nervi 
vagi  cum  initio  morbi  cordis  jungi  possit,  et  secundum  anamnesin  morbum 
cordis  fuisse  exitum  secundarium  morbi  medullae  oblongatae  verisimile  est. 

Pancreas  satis  graviter  adauctum  est.  Caput  ejus  proprie  obtusum. 
Hic  in  tela  cellulosa  inter  glandularum  grana  videbamus  magnum  valde  al- 
borum, pulticulae  similium  punctorum  numerum,  quae  adipis  lobulis  proprie 
retro  formatis  atque  acute  circumscriptis  nata  sunt.  Materia  ductus  constat 
ex  muco  claro. 

Parietes,  quum  omnium  corporis  venarum,  tum  venae  cavae  superio- 
ris venarumque  jugularium  et  cruralium  usque  ad  omnes  ramos  minimos, 
nec  minus  lotius  venae  cavae  inferioris  aequaliter  sunt  crassi  atque  albidi, 
non  tam  oedemaloso  quodam  toro,  quam  hypertrophia  aucto  sanguinis  pres- 
sui respondente  solidi.  Lumina  valde  sunt  dilatata.  Quod  idem  dicendum 
est  de  venis  hepatis,  ubi  nonnullis  locis  digito  minimo  intrare  facile  possu- 
mus. Dilatatione  universali  et  sanguinis  stagnatione  minimorum  venarum 
hepatis  ramorum  acutissime  descriptus  et  eminentissimus  color  hepatis  ortus 
est,  quod  omnes  sanguinei  fuscisque  hepatis  cellulis  circumdati  venarum  he- 
patis lobuli,  in  formam  digiti,  arboris,  musci  redacti,  in  pallidos  flavisque 
hepatis  adiposi  cellulis  circumdatos  venae  portae  lobulos  intrant.  Hepar 
ipsum  latitudinem  10%",  dextri  lobi  crassitudinem  2",  sinistri  eandem  men- 
suram non  excedunt.  Acutos  praebet  margines,  qui  nobis  salis  demonstrant, 
volumen  antea  anomalum  formationem  retroversam  petiisse.  Parietes  venae 
quoque  portae  ramorum  omnes  sunt  abnormiter  crassi  et  albidi.  Bilis  est 
copiosissima,  valde  viridis,  fusca,  collecta.  — In  languida  mesenterii  tela 
cellulosa  nonnullae  sunt  ecchymoses,  valde  dispersae,  stagnatione  sanguinis 
alvi  genitae.  Telae  mucosae  intestini  crassi  magnus  rubor  catarrhalis  to- 

rusque  oedemalosus.  Lien  est  insolenter  solidus,  consistentia  praepingui 
ex  oedematosa  extravasatione  cordis  vitio  quodam  provocata,  quamquam 
specifica  lardosa  degeneratio  non  adest.  — Consistentia  simili  sunt  renes, 
paullulum  adaucti  atque  sanguinei,  praecipue  in  substantia  corticali.  Color 
est  icterice  fuscus,  simulque  degenerationes  mestastaticae  sunt  copiosissimae, 
partim  rccentioris  temporis,  partim  jam  superioris.  Uterque  pulmo  est 
eximie  emphysematosus,  passim  concretus.  Bronchi  sunt  solidi,  paullulum 
rubri  ac  modice  mucosi.  Mucus  praebet  passim  inlensivum  colorem  icteri- 
cum. Pulmonum  arteriis  crassi  sunt  parietes,  mullis  cum  adiposis  calcisque 
plenis  locis.  Tela  pulmonum  est  solidissima,  hypertrophica,  passim  parvae 
comparent  petechiae,  in  pleura  et  parte  inferiore  ulriusque  pulmonis  loca 
sanguine  infarcta  reperiunlur,  tempore  tum  recentissimo,  tum  superiore  orta. 

COR. 

Ventriculi  conus  longitudinem  4%“ , latitudinem  sy.e"  non  excedit. 
Uterque  ventriculus,  utrumque  atrium  valde  sunt  adaucta;  apex  cordis  for- 
matur fere  totus  dextro  ventriculo.  Sinistram  ad  partem  valde  voluminosa 
cordis  auricula  conchae  similis,  cum  lacinia  amplificata,  quae  longitudinem 
3Vj"  ostendit.  Tegumentum  cordis  pericardiale  multis  parvis  praeditum  est 
ecchymosibus.  In  valvula  mitrali  valde  coangustata  maximeque  crassata 
prominet  in  atrium  coagulum  magnum,  pallidum,  1"  longum,  crassum, 

forma  interna  parvae  cordis  auriculae  simili,  ferme  nullo  loco,  nisi  margine 
ostii  cum  basi  valvulae  degeneratae  alligatum.  Verisimile  est,  hanc  formam 
ob  leniam  materiae  accessionem  fluxu  sanguinis  auriculae  cordis  concentrico 
exstitisse,  coagulumque  in  medium  atrii  prominens  hujus  sanguinis  fluxus 
formasse.  Prima  exploratione  nullum  diaslolicum  strepitum  observavimus, 
sed  ab  isto  demum  tempore,  quo  coagulum  sese  fortasse  amplius  evolve- 
bat, eum  audivimus,  quamquam  ostii  stenosin  jam  dudum  antea  adfuisse 
uecesse  est.  Unde  intelligendum  est,  non  quamque  stenosin  strepitum  pro- 
ducere, nam  hujus  ingressus  certissime  pertinet:  a)  ad  gradum  coangusta- 
tionis,  b)  ad  celeritatem  sanguinis  fluxus.  Coagulo  formato  stenosin  sum- 
mum gradum  assequi  necesse  erat,  praesertim  quum  omnino  valvulae  instar 
se  gereret.  Valvula  mitralis  externa,  ex  qua  hoc  atrii  coagulum  prodiit, 

eliam  in  ventriculo  valde  esi  degenerata;  tendines  plane  concreti  sunt. 
Paries  dilatati  ventriculi  admodum  tenuis,*  laxus  cum  hypertrophico  trabecu- 
larum reti,  tenuissima  loca  parietis  2'“  crassa,  in  cordis  apice  tantum 
Caro  est  pallida  et  permultis  in  locis  adiposa  atque  eximie  fibrose  degene- 
rata. Valvulae  aortae  non  nimiae,  partim  concretae.  Atrium  dextrum  una 
cum  ventriculo  dextro  vehementer  dilatatum  et  musculose  crassatum.  Caro 
parietum  est  tres  vel  quattuor  lineas  crassa  ac  solidissima.  Valvula  tricus- 
pidalis pro  parte  sua  minime  satis  erat  explicata,  ut  ostium  clauderetur,  et 
magnam,  quamvis  non  esset  degenerata,  insufficientiam  ostendit,  quam  aqua 
infusa  facillime  demonstare  potuimus.  Etsi  valvula  ostium  claudere  tendit, 
totum  tamen  spatium  ostii  implere  non  potest.  Vena  cava  infe- 

rior format  saccum  amplissimum  cum  albidis,  solidis  arteriarum  simillimis 
parietibus.  Aorta  thoracica  et  abdominalis  minimum  habent  lumen,  ita  ut 
digito  minimo  intrare  vix  possimus.  Parietes  earum  erant  quidem  mullo 

duriores  atque  solidiores,  nec  tamen  destructi. 

Dubium  non  erat,  quin  refluxus  systolicus  quantitatis  cujusdam 
sanguinis  in  atria  eoque  regurgitatio  in  venas  prodierit.  Quae  res 

causa  est  insoliti  jugularis  externae  pulsus;  deinde  causa  tumoris  pul- 
santis bulbi  venae  jugularis  internae,  qui  aneurysmati  erat  simillimus.  Idem 
etiam  protulit  insolitam  systolicara  hepatis  elevationem,  quam  sine  dubio 

aneurysma  aortae  abdominalis  putare  necesse  erat.  Nulla  autem  hic  cum 
corde,  aut  cum  aorta  abdominali  intercessit  conjunctio.  Cor  propter  positio- 
nem suam  respici  non  potnit,  nam  pulsantium  partium  motiones  actionibus 
cordis  rhythmum  aequalem  habuisse  debebant,  quia  lumen  aortae  egregie 
erat  exiguum.  Si  vero  elevationem  cum  aorta  conjunctam  fuisse  statuitur, 
quod  hepar  praeter  normam  adauctum  aorta  magis  compressa  elevationes 
acceperit,  id,  quodcunque  quis  contra  dixerit,  plane  refellere  possum,  pul- 
sationem contendens  tum  demum  fuisse  fortissimam,  quum  hepar  jam  sine 
dubio  sese  retroformaret.  Itaque  nihil  restat,  quam  illam  pulsationem  venae 
cavae  ascendenti  tribuere.  Atque  nostro  in  exemplo  haec  sententia  eo  cer- 
tior est,  quod  alia  quoque  ex  sectione  atque  ex  phaenomenis  venarum  ju- 
gularium  documenta  proferre  possumus.  Dexter  quoque  hepatis  lobus  summa 
ex  parte  allevatus  est  sacco  venarum  extenso,  qui  ultra  dextrum  hepatis 

lobum  excurrit;  deinde  eo,  quod  elevationes  in  inspirationibus  maxime  cer- 
nebantur, id  quod,  si  aorta  haec  phaenomena  effecisset,  ita  non  fuisset. 

Valvula  tricuspidali  insufficiente  plerumque  oritur  in  venis  hepatis 
valvulis  non  praeditis  refluxus  sanguinis  vere  centrifugalis,  praesertim  quum 
neque  venae  cavae  inferiori  valvulae  sint,  quae  id  prohibeant.  Centripetalis 
autem  sanguinis  fluxus  in  omnibus  venis  tantopere  perturbatur,  ut  stagna- 
tione  hydrops  summusque  gradus  dilatationis  omnium  venarum  capillarium 
sequantur,  qui  status  causa  cyanosis  evadit.  Exemplum  quidem  nostrum  eo 
differt,  quod  in  pulsatione  omnium  majorum  venarum,  qualem  intra  vitam 
animadvertimus,  omnes  valvulae  sufficientes,  una  post  alteram  gradatirn 
superatae  esse  videntur.  Qua  cum  ratione  necessario  juncta  virium  con- 
tentio systematis  venarum,  ut  perspicitur  ex  crassificatis  venarum  parietibus 
cordisque  dextri  hypertrophia,  quocirca  discrimen  inter  arterias  et  venas 
evanuit. 

Mors  igitur  praecipue  perturbatione  circulationis  sanguinis  mechanica 
adducta  est,  quo  accedit,  quod  cyanosis  super  totum  corpus  diffusa  tantam 
produxit  diminulionem  caloris,  ut  vitae  periculum  non  exiguum  exstiterit. 


VITA. 

Natus  sutn  Vincentius  Ferdinandus  Knabe  die  XI  mensis  Maji  anni 
MDCCCXXIX  in  pag^o  quodam  Silesiae  superioris,  Comeise  nominato,  patre  Joanne, 
quem  morte  mihi  ereptum  maxime  lug^eo,  matre  Joanne  e gente  Braeunlich,  quam 
superstitem  pio  gratoque  veneror  animo.  Fidem  catholicam  confiteor.  Primis  litterarum 
elementis  domi  imbutus,  gymnasium  adii  Leobsitiense  et  postea  Nissense,  quo  relicto 
testimonio  maturitatis  instructus  almam  musarum  sedem  Viadrinam  petii  et  ab  rectore 
magnifico  111.  Ambrosch  inter  cives  academicos  receptus,  apud  III.  Benedici,  de- 
canum facultatis  medicae  speciatissimum,  nomen  professus  sum.  Postquam  hic  per 
semestre  tantum  scholas  frequentavi,  Gryphiam  me  contuli,  ubi  ab  III.  Semisch, 
rectore  magnifico,  civibus  academicis  adscriptus  sum.  Post  annum  et  dimidium  Vra- 
lislaviam  repetii,  qua  relicta  Berolinum  discessi,  ubi  me  in  numerum  civium  acade- 
micorum  111.  Stahl,  rector  magnificus,  recepit  et  111.  Ehrenberg,  decanus  maxime 
spectabilis,  medicinae  studiosis  adscripsit. 

Per  quadriennium  hisce  interfui  scholis : 

Vratislaviae : III.  Braniss  de  psychologia  et  logice; 

III.  Barkow  de  arte  cadavera  secandi; 

Gryphiae:  111.  Schultze  de  osteologia  et  syndesmologia , de  physiologia,  de 
anatomia  comparata,  de  anatomia  corporis  humani,  nec  minus  pathologica,  de  arte 
cadavera  rite  dissecandi,  de  histiologia; 

111.  Berndt  de  pathologia  et  therapia  speciali,  de  morbis  organorum  geni- 
talium, de  arte  obstetricia ; 

111.  Haeser  de  encyclopaedia  et  methodologia  medica,  de  pathologia  generali, 
de  diagnostice  universali,  de  therapia  generali; 

111.  Bardeleben  de  chirurgia; 

Beat.  Hornschuch  de  botanice,  de  zoologia; 

111.  Huehnefeld  de  chemia  universali,  physicali,  organica,  anorganica  et 
analytica,  de  mineralogia  et  geognosia; 


III.  Tillberg  de  physice  experimenlali ; 

Cei.  Laurer  de  materia  medica,  de  venenis,  de  arte  formulas  medicas  rite 
concinnandi,  de  arte  fascias  rite  applicandi; 

Cei.  Eichstaedt  de  morbis  mulierum; 

Cei.  Glubrecht  de  ophthalmologia,  de  chirurgia; 

Cei.  Muenter  de  zoologia; 

Yratislaviae : III.  Frerichs  de  pathologia  et  therapia  speciali,  de  morbis  renum; 

III.  Betschler  de  operationibus  obstetriciis; 

Berolini:  III.  Langenbeck  de  aciurgia;  III.  Casper  de  medicina  forensi; 
Exp.  Traube  de  auscultatione  et  percussione;  Exp.  Meckel  ab  Heimsbach  de 
anatomia  pathologica. 

Exercitationibus  clinicis  medicis,  chirurgicis,  ophthalmiatricis,  obstetriciis  in- 
terfui virorum  Illustrissimorum  Benedict,  Betschler,  Frerichs,  Schoeniein, 
Langenbeck,  Busch.  Praeterea  ab  Exp.  Traube  in  morbis  dignoscendis  exerci- 


Quibus omnibus  viris,  optime  de  me  meritis,  quam  maximas  gratias  ago  sem- 
perque  habebo. 

Jam  vero  tentaminibus,  et  philosophico  et  medico,  nec  minus  examine  rigo- 
roso  coram  Gratioso  Medicorum  Ordine  absolutis,  spero  fore,  ut  dissertatione  Ihesi- 
busque  publice  defensis,  summi  medicinae  et  chirurgiae  honores  in  me  rite  con- 
ferantur. 


tatus  sum. 


THESES. 


1.  Non  quaeque  stenosis  ostiorum  cordis  strepitum  producit. 

2.  Ex  morbis  hepaticis  vitia  cordis  proficisci  non  possunt. 

3.  Febris  hectica  amputationem  non  vetat. 

4.  Crystalli  urici  in  tubulis  renum  uriniferis  foetum  vixisse  indicant. 

EXPLICATIO  TABULAE  . 


a. 

Aorta  ascendens. 

b. 

Art.  pulmonalis. 

!■ 

c. 

Atrium  dextrum. 

d. 

Auricula  dextra. 

e. 

Atrium  sinistrum. 

... 

S- 

Auricula  sinistra. 

h. 

Coagulum  in  atrium  prominens. 

k. 

Ostium  venosum  dextrum. 

m. 

Valvula  mitralis  plane  concreta. 

u. 

Valvula  tricuspidalis. 

